
33. §
Informatīvais ziņojums "Par Eiropas infrastruktūras savienošanas instrumenta 2023. gada projektu uzsaukuma finansējumu projekta "Tilta pār Salacu rekonstrukcija divējāda pielietojuma nodrošināšanai" ieviešanai un valsts budžeta līdzfinansējuma nodrošināšanu"
24-TA-543
(A. Sprūds, L. Austrupe, E. Siliņa)
· 1. Pieņemt zināšanai iesniegto informatīvo ziņojumu.  
· 2. Pieņemt zināšanai, ka Satiksmes ministrija un VSIA "Latvijas Valsts ceļi" vienosies ar Limbažu novada pašvaldību par projekta "Tilta pār Salacu rekonstrukcija divējāda pielietojuma nodrošināšanai" (angl. – "Reconstruction of the bridge over Salaca for enhanced dual use") (23-LV-TM-SalacaMilMob) (turpmāk – Projekts) turpmākajiem īstenošanas nosacījumiem.
· 3. Atļaut Satiksmes ministrijai uzņemties valsts budžeta saistības Projekta īstenošanai, kas nepārsniedz 18 266 747 euro, tai skaitā 7 548 243 euro valsts budžeta līdzfinansējums Projekta attiecināmām izmaksām, 3 170 261 euro valsts budžeta līdzfinansējums pievienotās vērtības nodokļa maksājumiem un 7 548 243 euro Eiropas infrastruktūras savienošanas instrumenta (turpmāk – EISI) līdzfinansējums.
· 4. Lai Projekta īstenošanas laikā nodrošinātu nepieciešamā valsts budžeta līdzfinansējuma nodrošināšanu un finanšu plūsmas nepārtrauktību, ņemot vērā EISI līdzfinansējuma maksājumu plānotos saņemšanas termiņus, kā arī nepieciešamību nodrošināt priekšfinansējumu pirms Projekta piešķīruma līguma noslēgšanas, Satiksmes ministrijai:
· 4.1. Projekta īstenošanas laikā pieprasīt finansējumu no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" 14 492 625 euro apmērā, tajā skaitā:
· 4.1.1. 10 718 504 euro apmērā Projekta īstenošanai nepieciešamā valsts budžeta līdzfinansējuma nodrošināšanai gan attiecināmo, gan neattiecināmo (pievienotās vērtības nodokļa maksājumiem) izmaksu segšanai;
· 4.1.2. 3 774 121 euro apmērā priekšfinansējuma nodrošināšanai Projekta īstenošanas laikā, tai skaitā 3 623 116 euro apmērā pirms Projekta piešķīruma līguma noslēgšanas, pamatojoties uz Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 24.2. apakšpunktu;
· 4.2. pēc Projekta īstenošanas nodrošināt, ka pēc EISI 2. maksājuma (noslēguma) saņemšanas valsts budžetā tiek atgriezts finansējums no valsts budžeta piešķirtā priekšfinansējuma apmērā, kas norādīts šī protokollēmuma 4.1.2. apakšpunktā.
· 5. Satiksmes ministrijai segt citas ar Projekta īstenošanu saistītās papildu izmaksas, tai skaitā zemes nomas izmaksas, būvniecību regulējošajos normatīvajos aktos noteiktās Projekta publicitātes izmaksas, no valsts budžeta apakšprogrammai 23.06.00 "Valsts autoceļu uzturēšana un atjaunošana" piešķirtā finansējuma.
· 6. Satiksmes ministrijai informēt Ministru kabinetu, ja šī protokollēmuma 4.1.2. apakšpunktā minētās Projekta izmaksas, kas radušās pirms Projekta piešķīruma līguma noslēgšanas, varētu netikt vai netiek atzītas par Projekta attiecināmām izmaksām atbilstoši EISI prasībām, iesniedzot Ministru kabinetā attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem un finansiālo ietekmi, sniegts apraksts par iespējamo risinājumu, lai turpinātu Projekta īstenošanu.
· 7. Atzīt par aktualitāti zaudējušu Ministru kabineta 2023. gada 19. septembra sēdes protokolēmuma (prot. Nr. 46 27. §) 3. un 5. punktu, ņemot vērā, ka no Ministru kabineta 2023. gada 19. septembra sēdē izskatītā informatīvā ziņojuma "Par projektiem Latvijas prioritārajām aktivitātēm Eiropas infrastruktūras savienošanas instrumenta pieteikumā trešajam militārās mobilitātes projektu uzsaukumam" plānotajiem pieciem projektiem Eiropas Komisija piešķīrusi finansējumu tikai vienam projektam, par kuru ir sagatavots šajā protokollēmumā minētais informatīvais ziņojums.

